Diari Oficial de la Generalitat Valenciana


Sumari del DOGV 9153, del 17-08-2021 (2021/8595)

Informació pública de l'aprovació definitiva del modificat número 2 del projecte d'urbanització i de la retaxació de càrregues del sector ST-1, de sòl urbanitzable terciari.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   9153

Data del DOGV
:   17-08-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/8595


Data del document
:   05-08-2021

Organisme emissor
:   Ajuntament de Llíria

Tipus de document
:   Anunci

Descriptors 

:   * Llíria
    * pla d'urbanisme
    * administració local

Informació pública de l'aprovació definitiva del modificat número 2 del projecte d'urbanització i de la retaxació de càrregues del sector ST-1, de sòl urbanitzable terciari. [2021/8595]  
Per acord del Ple de 30.04.2020 es va aprovar definitivament el modificat núm. 2 del projecte d'urbanització del sector ST-1-Eixida a Benissanó, de sòl urbanitzable terciari, que comprén el modificat núm. 2 del projecte d'urbanització quant a les obres d'urbanització interior del sector (PAC de 8.398.102,07 euros, més IVA), i els projectes complementaris núm. 1 (connexió exterior elèctrica a la subestació transformadora de Llíria; PAC de 541.954,29 euros, més IVA) i núm. 2 (infraestructura exterior elèctrica a executar a la Pobla de Vallbona; PAC de 627.526,32 euros, més IVA), amb un PAC conjunt de 9.567.582,68 euros, més IVA.  
Per acord del Ple de 22.07.2021 es va aprovar:  
  
Primer. Desestimar les al·legacions plantejades per: María Amparo Baixauli González i altres, Sistemas y Homologaciones de Promoción y Desarrollo, SL, Llíria Gestión Inmobiliaria, SL, KSZ Actuaciones Temporales, SL, Sanz Hermanos Valencia, SL, i per Sanz Desarrollos Urbanos, SL, conformement a les consideracions que respecte de cadascuna d'elles es contenen en l'annex I del present acord, amb base en l'informe jurídic d'Acal Abogados, de 15.07.2021.  
Segon. Aprovar la retaxació de càrregues urbanístiques presentada per Sanz Desarrollos Urbanos, SL, respecte de:  
i) Les obres d'urbanització interior del sector ST-1, per un import de 375.967,07 -  
+ IVA al 21 % = 454.920,15 - (IVA inclòs).  
ii) El projecte complementari núm. 2 (infraestructura exterior elèctrica a la Pobla de Vallbona), en la part que el propi urbanitzador repercuteix als propietaris, per un import de 393.025,34 - + IVA al 21 % = 475.560,66 ?, IVA inclòs.  
Total: 768.992,41 ?, més IVA = 930.480,81 ?, IVA inclòs. De conformitat amb l'article 168.4 de la LUV, el resultat de la retaxació, unit a l'aprovada el 20.11.2008, és del 13,21 %, per la qual cosa no excedeix del 20 % de l'import de les càrregues previst en la proposició jurídic-econòmica. Tot això per considerar que d'acord amb els informes jurídics i tècnics municipals, i l'informe jurídic d'Acal Abogados, que respecte d'aquestes obres concorren circumstàncies sobrevingudes que no van poder preveure's per l'urbanitzador en el moment de la redacció de la proposició jurídic-econòmica (article 168.4 de la LUV).  
  
Tercer. Denegar la retaxació de càrregues sol·licitada per Sanz Desarrollos Urbanos, SL, el 2 de maig de 2018, quant al projecte complementari núm. 1 (connexió exterior elèctrica a la subestació transformadora de Rascanya, a Llíria), per considerar, conformement als informes citats, que no respon a circumstàncies sobrevingudes que no haurien pogut preveure's en el moment de la redacció de la proposició jurídic-econòmica.  
Quart. Respecte de l'aportació econòmica que correspon a l'Ajuntament de Llíria per les parcel·les municipals en el sector, l'aprovació queda supeditada al fet que s'habilite el crèdit pressupostari necessari abans de l'aprovació del pagament de les quotes d'urbanització que es deriven d'aquesta retaxació de càrregues.  
Cinqué. Es requereix a Sanz Desarrollos Urbanos, SL, perquè en el termini de deu dies hàbils present a l'Ajuntament el compte de liquidació per parcel·la i propietari ajustada a la retaxació de càrregues del sector ST-1 ací aprovada, amb prevenció que en cas contrari s'adoptaran les mesures pertinents, inclosa l'execució subsidiària. També haurà de acomplir els diferents apartats de l'acord del Ple de 30.04.2020, aprovatori del modificat núm. 2 del projecte d'urbanització del sector, per a l'execució de les obres que comprén aqueix acord.  
  
Sisé. Les quantitats que deriven de la retaxació per les obres d'urbanització interior del sector, no podran imputar-se a aquesta segona retaxació de càrregues sense que abans s'hagen imputat als romanents de les càrregues urbanístiques ja aprovades en el Programa de l'any 2006 i en la retaxació de l'any 2008.  
Cosa que es fa pública en compliment de la Llei 16/2005, de 30 de desembre, urbanística valenciana (articles 152, 155.1, 168.3 i 4 i concordants) i, quant a la retaxació de càrregues, de l'article 392.2 del Reglament d'ordenació i gestió territorial i urbanística Valencià, aprovat per Decret 67/2006, de 19 de maig, del Consell; així com de conformitat amb el que es disposa en les altres normes d'aplicació.  
  
Contra aquests acords, que posen fi a la via administrativa, podrà interposar-se potestativament en el termini d'un mes recurs de reposició davant el mateix òrgan que els va dictar (articles 123 i 124 de la Llei 39/2015, d'1 d'octubre, del procediment administratiu comú de les administracions públiques), o bé interposar directament recurs contenciós administratiu en el termini de dos mesos davant el Jutjat Contenciós Administratiu de València (art. 46.1 i 3 de la Llei 29/1998, reguladora de la jurisdicció contenciosa administrativa), a comptar en tots dos casos a partir de l'endemà a aquell en què tinga lloc la publicació del present anunci en el Diari Oficial de la Generalitat Valenciana, sense perjudici que els interessats puguen exercitar qualsevol altre recurs que estimen procedent en dret.  
Cosa que es fa pública en exercici de les facultats delegades en aquesta Regidoria supervisora de l'Àrea 9-Sostenibilitat, Ordenació del Territori i Emergència Climàtica, pel Decret de l'Alcaldia núm. 2588/2021, de 23.07.2021.  
  
Llíria, a 5 d'agost de 2021.- La regidora delegada d'Urbanitzacions, Gestió de Residus Sòlids Urbans i Benestar Animal: Mari Cruz García Pedrero.